open-index/open-wikipedia-markdown huggingface dataset:
ভোপাল

thumb|right|ভোপাল

**ভোপাল** () ভারতের মধ্যপ্রদেশ রাজ্যের রাজধানী এবং ভোপাল জেলা ও ভোপাল বিভাগের প্রশাসনিক সদর দপ্তর। ভোপাল সাবেক ভোপাল রাজ্যের রাজধানী ছিল।
এটি ভারতের অন্যতম সবুজ শহর এবং বিভিন্ন অকৃত্রিম ও কৃত্রিম হ্রদগুলির জন্য এটি "হ্রদনগরী" নামে পরিচিত।

## ইতিহাস
### প্রাক ইতিহাস

লোককাহিনী অনুসারে ধারানগরের রাজা ভুজা কর্তৃক একাদশ শতকে এই নগরী প্রতিষ্ঠিত। রাজার নামানুসারে ভোপাল পরিচিত ছিল ‘ভুজপাল’ হিসেবে। আরেকটি মতানুসারে ভোপাল রাজার নামে ভোপালের নামকরণ করা হয়েছে। ধীরে ধীরে কালের বিবর্তনে তা হয়ে যায় ভোপাল। কিন্তু এর কোন প্রত্নতাত্ত্বিক সত্যতা পাওয়া যায়নি।

আধুনিক ভোপালের প্রতিষ্ঠাতা মোঘল সেনাবাহিনীর আফগান যোদ্ধা দোস্ত মোহাম্মদ খান (১৭০৭ – ১৭৪০)।  তাকে বলা হয় ভোপালের প্রথম নবাব। ১৭০৮ সালে তিনি বেরাসিয়া এস্টেট লীজ নেন; সাথে আরো কতগুলো এলাকা যুক্ত করে প্রতিষ্ঠা করেন বর্তমানের তিলোত্তমা ভোপাল নগরীকে।

### বেগমেরা
১৮১৯ থেকে ১৯২৬ সালের মধ্যে ভোপালে চারজন মহিলা শাসক রাজত্ব করেন।এঁদের নবাব বেগম বলা হত। কুদশিয়া বেগম তার রাজসভার গণ্যমান্য ব্যক্তিদের পরামর্শ খারিজ করে তার ছোট্ট মেয়েকে ১৮১৯ সালে রাজ্যের পরবর্তী শাসক হিসাবে ঘোষণা করে দেন। দীর্ঘ ১৮ বছর কুদশিয়া সিংহাসনে তার কন্যার হয়ে প্রতিনিধিত্ব করেন তিনি। নিজের রাজ্যকে অভ্যন্তরীণ বিদ্রোহ, মারাঠা-সিন্ধিয়া-হোলকার ও গায়কওয়াড়দের হাত থেকে রক্ষা করেছিলেন। যদিও, রাজ্যের বেশ কয়েকজন পারিষদ ব্রিটিশদের কাছে বেগমের বদনাম করেন। এভাবেই ভোপালের রাজবংশ রাজ্যের কন্যা সন্তানদের ও তাদের স্বামীদের অধীনে চলে আসে।কুদশিয়ার মেয়ে সিকান্দারের বিয়ে হয় তারই এক জ্ঞাতি-ভাই জাহাঙ্গিরের সঙ্গে। জাহাঙ্গির তেমন একটা জনপ্রিয় ছিল না, এমনকি জাহাঙ্গির তার অন্তঃসত্ত্বা স্ত্রীকে খুন করারও চেষ্টা করে। সিকান্দার নিজের প্রাণ বাঁচিয়ে একটি দুর্গে গিয়ে আশ্রয় নেন। পরে অবশ্য সিকান্দার তার স্বামীকে বন্দিও করেন।

২৬ বছর বয়সে জাহাঙ্গিরের মৃত্যু হয়। তার ছয় বছরের কন্যা সন্তান শাহজাহানকে রাজ্যের পরবর্তী শাসক ঘোষণা করা হয়। শাহজাহান বেগমের বিয়ের পর তার স্বামী রাজ্য শাসন করেন। উত্তরাধিকারের ধারা নিয়ে ব্রিটিশদের সঙ্গে কুদশিয়ার অনেক মনোমালিন্যের পর ব্রিটিশরা সেই ধারাটা জোর করে বাতিল করে দেয়। তাই প্রথমে সিকান্দার তারপর শাহজাহান বেগম ভোপালের শাসক হন। ১৯০১ সালে শাহজাহান বেগমের মৃত্যুর পর তার কন্যা সুলতানজাহান রাজত্ব ভার সামলান।

### ভারতীয় ইউনিয়নে
১৯৪৭ সালে ভারত স্বাধীনতা লাভ করার পরে ভোপালের শেষ নবাব ভোপালকে স্বাধীন রাজ্য হিসেবে রাখার ইচ্ছা প্রকাশ করেন। ১৯৪৮ সালের ডিসেম্বর মাসে নবাবের বিরুদ্ধে বিদ্রোহ শুরু হলে ব্যাপক ধরপাকড় শুরু হয়। শংকর দয়াল শর্মার মত পরিচিত নেতারা গ্রেফতার হন। ১৯৪৯ সালের ৩০ এপ্রিল নওয়াব ভারতীয় ইউনিয়নে যোগদানের চুক্তিপত্রে সই করতে বাধ্য হন। ১৯৪৯ সালের ১ জুন ভারতের ইউনিয়ন সরকার ভোপালকে রাজ্যকে অধিগ্রহণ করে।

## জলবায়ু

## তথ্যসূত্র

## আরও দেখুন
*ভারতীয় বিজ্ঞান শিক্ষা ও গবেষণা সংস্থান (ভোপাল)

## বহিঃসংযোগ

* Official Website of Bhopal City
* Bhopal Municipal Corporation Website
* Bhopal Airport
* 

বিষয়শ্রেণী:ভারতের মহানগর
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:ভোপাল জেলার শহর ও নগর
বিষয়শ্রেণী:ভারতের রাজ্য ও কেন্দ্রশাসিত অঞ্চলের রাজধানী
বিষয়শ্রেণী:ভারতের পৌর এলাকা
বিষয়শ্রেণী:ভারতের পৌর নিগম
বিষয়শ্রেণী:১৭২০-এর দশকে ভারতে প্রতিষ্ঠিত
বিষয়শ্রেণী:ভারতের রাজধানী শহর
বিষয়শ্রেণী:মধ্যপ্রদেশের নগর
রায়পুর, ভারত

**রায়পুর** (,  ) ভারতের ছত্তিশগড় রাজ্যের রাজধানী শহর। রায়পুর হল রায়পুর জেলা এবং রায়পুর বিভাগের প্রশাসনিক সদর দফতর এবং রাজ্যের বৃহত্তম শহর। ১ নভেম্বর ২০০০ সালে ছত্তিশগড় রাজ্য গঠিত হওয়ার আগে এটি মধ্যপ্রদেশের একটি অংশ ছিল।

## আরও দেখুন
* রায়পুর-ভিলাই-দুর্গ এক্সপ্রেসওয়ে
## তথ্যসূত্র

## বহিঃসংযোগ

* Raipur District Administration
* DPR Chhattisgarh 
* DPR Raipur District 

বিষয়শ্রেণী:ছত্তিশগড়ের নগর
বিষয়শ্রেণী:ভারতের স্মার্ট সিটি
বিষয়শ্রেণী:ভারতের মহানগর
বিষয়শ্রেণী:ভারতের প্রাক্তন রাজধানী শহর
রিচার্ড কার্প

**রিচার্ড কার্প** টুরিং পুরস্কার বিজয়ী মার্কিন কম্পিউটার বিজ্ঞানী, এবং কম্প্লেক্সিটি তত্ত্ব ও এলগরিদম তত্ত্ব মৌলিক অবদানের জন্য খ্যাত।

## শিক্ষাজীবন
কার্প হার্ভার্ড বিশ্ববিদ্যালয় থেকে ১৯৫৫ সালে ব্যাচেলর্স, ১৯৫৬ সালে মাস্টার্স এবং ১৯৫৯ সালে ডক্টরেট ডিগ্রি অর্জন করেন।

## তথ্যসূত্র


## বহিঃসংযোগ
* ACM Crossroads magazine interview/bio of Richard Karp
* Karp's Home Page at Berkeley

বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ইহুদি বিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:টুরিং পুরস্কার বিজয়ী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:মার্কিন ফিলোসফিক্যাল সোসাইটির সদস্য
সিম্প্লেক্স পদ্ধতি

**সিম্প্লেক্স পদ্ধতি**, বা **সিম্প্লেক্স এ্যালগোরিদম** একটি গাণিতিক পদ্ধতি, যা জর্জ ড্যান্টজিগ কর্তৃক আবিস্কৃত এবং লিনিয়ার প্রোগ্রামিং-এ বহুল ব্যবহৃত্। *[[কম্পিউটিং ইন সায়েন্স এন্ড ইঞ্জিনিয়ারিং]]* জার্নালের জরিপ অনুসারে এটি বিংশ শতাব্দীতে বহুল ব্যবহৃত্ ১০টি এ্যালগোরিদমের মধ্যে অন্যতম।

## আরও দেখুন
* ক্রিস-ক্রস এ্যালগোরিদম
* ফোরির-মর্টজকিন পদ্ধতি
* কর্মকারের এ্যালগোরিদম
* ন্যাল্ডার–মিড পদ্ধতি
* ব্লেন্ডের নিয়ম

## টীকা

## তথ্যসূত্র
* 

## অধিক পঠন
কম্পিউটার বিজ্ঞান এবং পরিচালনা গবেষণা শিক্ষার্থীদের জন্য রচিত:
* Thomas H. Cormen, Charles E. Leiserson, Ronald L. Rivest, and Clifford Stein. *Introduction to Algorithms*, Second Edition. MIT Press and McGraw-Hill, 2001. . Section 29.3: The simplex algorithm, pp.&nbsp;790&ndash;804.
* Frederick S. Hillier and Gerald J. Lieberman: *Introduction to Operations Research*, 8th edition. McGraw-Hill. 
* 

## বহিঃসংযোগ

* An Introduction to Linear Programming and the Simplex Algorithm by Spyros Reveliotis of the Georgia Institute of Technology.
* Greenberg, Harvey J., *Klee-Minty Polytope Shows Exponential Time Complexity of Simplex Method* University of Colorado at Denver (1997) PDF download 
* Simplex Method A tutorial for Simplex Method with examples (also two-phase and M-method).
* Example of Simplex Procedure for a Standard Linear Programming Problem by Thomas McFarland of the University of Wisconsin-Whitewater.
* PHPSimplex: online tool to solve Linear Programming Problems by Daniel Izquierdo and Juan José Ruiz of the University of Málaga (UMA, Spain)
* simplex-m Online Simplex Solver

বিষয়শ্রেণী:কম্পিউটার বিজ্ঞান
বিষয়শ্রেণী:লিনিয়ার প্রোগ্রামিং
বিষয়শ্রেণী:১৯৪৭ সালে কম্পিউটার বিজ্ঞান
বিষয়শ্রেণী:রৈখিক কাম্যতমকরণ
বিষয়শ্রেণী:কাম্যতমকারী অ্যালগোরিদম ও পদ্ধতি
মিশিগান

**মিশিগান** (ইংরেজি: Michigan *মিশিগান্‌*) মার্কিন যুক্তরাষ্ট্রের গ্রেট লেক অঞ্চলের একটি রাজ্য। এটি উত্তর-পশ্চিমে মিনেসোটা, দক্ষিণ-পশ্চিমে উইসকনসিন, দক্ষিণে ইন্ডিয়ানা ও ওহিও এবং উত্তর ও পূর্বে লেকস সুপিরিয়র, হুরন ও এরি (যা কানাডার অন্টারিও প্রদেশের সীমানা) দ্বারা বেষ্টিত। প্রায় 10.12 মিলিয়ন জনসংখ্যা এবং প্রায়  এলাকা সহ  , মিশিগান হল জনসংখ্যার দিক থেকে ১০ম বৃহত্তম রাজ্য, আয়তনের দিক থেকে ১১ তম বৃহত্তম এবং মিসিসিপি নদীর পূর্ব দিকের বৃহত্তম রাজ্য।  এর রাজধানী ল্যান্সিং এবং এর বৃহত্তম শহর ডেট্রয়েট । মেট্রো ডেট্রয়েট যুক্তরাষ্ট্রের সবচেয়ে জনবহুল এবং বৃহত্তম মেট্রোপলিটন অর্থনীতির মধ্যে একটি। এর নামটি আসল ওজিবওয়ে শব্দ (  ) এর একটি গ্যালিকাইজড রূপ থেকে এসেছে।যার অর্থ "বড় হ্রদ"। 
## পাদটীকা
 
## তথ্যসূত্র

বিষয়শ্রেণী:প্রাক্তন ফরাসি উপনিবেশ
বিষয়শ্রেণী:মার্কিন যুক্তরাষ্ট্রের অঙ্গরাজ্য
বিষয়শ্রেণী:মিশিগান
বিষয়শ্রেণী:লাতিন ভাষার লেখা থাকা নিবন্ধ
বিষয়শ্রেণী:১৮৩৭-এ প্রতিষ্ঠিত রাষ্ট্র ও অঞ্চল
ভারতের রাজ্য ও কেন্দ্রশাসিত অঞ্চলসমূহ

ভারত হলো ২৮টি রাজ্য ও ৮ টি কেন্দ্রশাসিত অঞ্চল নিয়ে গঠিত একটি যুক্তরাষ্ট্রীয় রাজ্যসংঘ। এই দেশের প্রথম স্তরের প্রশাসনিক বিভাগের সংখ্যা ৩৬। রাজ্য ও কেন্দ্রশাসিত অঞ্চলগুলি আবার জেলা ও ক্ষুদ্রতর প্রশাসনিক বিভাগে বিভক্ত।

## ইতিহাস

### প্রাক্-স্বাধীনতা যুগ

অতীতে ভারতীয় উপমহাদেশ শাসিত হয়েছিল ভিন্ন ভিন্ন জাতিগোষ্ঠী কর্তৃক। প্রতিটি জাতিগোষ্ঠীই এই ভূখণ্ডের প্রশাসনিক বিভাগ-সংক্রান্ত নিজস্ব নীতি কার্যকর করেছিল। ব্রিটিশ আমলে পূর্ববর্তী (মুঘল) প্রশাসনিক কাঠামোটি মোটামুটি অক্ষুণ্ণ ছিল। সেই যুগে ভারত বিভক্ত হয়েছিল একাধিক প্রেসিডেন্সি ও প্রদেশ এবং দেশীয় রাজ্যে। প্রেসিডেন্সি ও প্রদেশগুলি ব্রিটিশদের দ্বারা প্রত্যক্ষভাবে শাসিত হত। ব্রিটিশ সাম্রাজ্যের অনুগত স্থানীয় রাজারা ছিলেন দেশীয় রাজ্যগুলির নামমাত্র শাসক। এই রাজ্যগুলির সার্বভৌমত্ব (অধিরাজত্ব) *কার্যত* ব্রিটিশ সম্রাটের হাতেই ন্যস্ত ছিল।

### ১৯৪৭–১৯৫০

## তালিকা

### রাজ্যসমূহ

*২০১৪ সালে ২ জুন তারিখে অন্ধ্রপ্রদেশকে দুইটি রাজ্যে ভাগ করা হয়; একটি হল তেলেঙ্গানা এবং অবশিষ্টাংশের নাম অন্ধ্রপ্রদেশ রাখা হয়। হায়দ্রাবাদ শহরটি সম্পূর্ণরূপে তেলেঙ্গানার সীমানার ভেতরে পড়লেও কিছু সময়ের জন্য (সর্বোচ্চ ১০ বছর) উভয় রাজ্যের রাজধানীর দায়িত্ব পালন করবে। ২০১৭ সালের প্রথমার্ধে অন্ধ্র প্রদেশের সরকার ও বিধানসভা রাজ্যটির পরিকল্পিত নতুন রাজধানী শহর অমরাবতীতে ক্ষণস্থায়ী কাঠামোসমূহের স্থানান্তর সম্পন্ন করে।
* দেরাদুন উত্তরাখণ্ডের অস্থায়ী রাজধানী। গৈর্সৈণ শহরটিকে রাজ্যের নতুন রাজধানী শহর বানানোর পরিকল্পনা আছে।

### কেন্দ্রশাসিত অঞ্চলসমূহ

* ভারতের দাবি অনুযায়ী জম্মু ও কাশ্মীরের আয়তন ২২২,২৩৬ বর্গকিলোমিটার; এর মধ্যে ১০১,৩৮৭ বর্গকিলোমিটার এলাকা ভারতীয় প্রশাসনের অধীনে পরিচালিত হচ্ছে।

### প্রাক্তন রাজ্যসমূহ

## টীকা


## তথ্যসূত্র

বিষয়শ্রেণী:ভারতের রাজ্য ও কেন্দ্রশাসিত অঞ্চল
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:এশিয়ার দেশের প্রশাসনিক উপবিভাগ
দিসপুর

**দিসপুর** (, *ডিস্‌পুর্‌*, ) উত্তর-পূর্ব ভারতের আসাম রাজ্যের রাজধানী। এটি গুয়াহাটিতে অবস্থিত। ১৯৭৩ সালে এখানে আসামের রাজধানী হয়; আর তৎকালীন রাজধানী শিলং হয় মেঘালয়ের রাজধানী।

## তথ্যসূত্র

## বহিঃসংযোগ
* Dispur News Headlines
* About Dispur

বিষয়শ্রেণী:আসামের শহর ও নগর
বিষয়শ্রেণী:গুয়াহাটির পাড়া
বিষয়শ্রেণী:কামরূপ মহানগর জেলার শহর ও নগর
বিষয়শ্রেণী:ভারতের পরিকল্পিত শহর
গান্ধীনগর

**গান্ধীনগর**  () ভারতের গুজরাত রাজ্যের রাজধানী।

## শিক্ষা প্রতিষ্ঠান
### ভারতীয় তথ্য প্রযুক্তি সংস্থান
এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের প্রথম ভারতীয় তথ্য প্রযুক্তি সংস্থান, গান্ধীনগর অবস্থিত।

## তথ্যসূত্র

## বহিঃসংযোগ

* Gandhinagar Urban Development Authority
* Official website of Gandhinagar
* Gandhinagar District Megistrate
* Gandhinagar Municipal Corporation

বিষয়শ্রেণী:গুজরাতের শহর ও নগর
বিষয়শ্রেণী:গুজরাত রাজ্যের শহর
বিষয়শ্রেণী:মহাত্মা গান্ধীর স্মারক
বিষয়শ্রেণী:ভারতের রাজধানী শহর
বিষয়শ্রেণী:ভারতের পরিকল্পিত শহর
রাঁচি

**রাঁচি** বা **রাঞ্চি** (; , ) ভারতের ঝাড়খণ্ডের  রাজধানী এবং রাজ্যটির মধ্যে দ্বিতীয় জনবহুল শহর। রাঁচি ছিল ঝাড়খণ্ড আন্দোলনের কেন্দ্র যেটি দক্ষিণ বিহার, উত্তর ওড়িশা, পশ্চিম পশ্চিমবঙ্গ এবং বর্তমানের ছত্তিসগড়-এর পূর্ব অংশের আদিবাসীদের এলাকা নিয়ে গঠনের দাবি করা হচ্ছিল।

## তথ্যসূত্র

বিষয়শ্রেণী:ঝাড়খণ্ডের পর্যটন
বিষয়শ্রেণী:ঝাড়খণ্ডের শহর ও নগর
বিষয়শ্রেণী:ভারতের পৌর এলাকা
বিষয়শ্রেণী:ভারতের পৌর নিগম
বিষয়শ্রেণী:রাঁচি
বিষয়শ্রেণী:ভারতের মহানগর
শ্রীনগর

**শ্রীনগর** (, , ) ভারতের জম্মু ও কাশ্মীর কেন্দ্রশাসিত অঞ্চলের রাজধানী। এখানে ১০ লক্ষের বেশি লোকের বাস। শহরটি ঝেলুম নদীর তীরে কাশ্মীর উপত্যকায় অবস্থিত। শীতকালে প্রবল শীতের কারণে অঙ্গরাজ্যটির রাজধানী ছয় মাসের জন্য জম্মুতে স্থানান্তরিত করা হয়। শ্রীনগর একটি পর্যটন কেন্দ্র। এখানকার হ্রদ, পাহাড়, সবুজ মাঠ, বার্চ ও উইলো গাছে পূর্ণ অরণ্য পর্যটকদের জন্য অত্যন্ত আকর্ষণীয়। এখানকার বিভিন্ন কুটির শিল্পও বিখ্যাত। এদের মধ্যে কার্পেট, রেশম ও পশমের বস্ত্র, কাঠ ও চামড়ার কাজ উল্লেখযোগ্য। শহরের ভেতরে ও বাইরে বহু প্রাচীন ভবন ও ধ্বংসাবশেষ আছে। ১৯৬৯ সালে এখানে শ্রীনগ্র বিশ্ববিদ্যালয় প্রতিষ্ঠিত হয়। এখানে ৭ম শতকে নির্মিত একটি মসজিদ এবং ১৬শ শতকে নির্মিত একটি দুর্গ আছে। কাছেই অনেক বৌদ্ধ মন্দিরের ধ্বংসাবশেষ আছে। শহরটি খ্রিস্টীয় ৬ষ্ঠ শতকে প্রতিষ্ঠা করা হয়।

## ইতিহাস
**[[বুরজাহোম প্রত্নক্ষেত্র]]**

## শিক্ষা
* ন্যাশনাল ইনস্টিটিউট অফ টেকনোলজি , শ্রীনগর

## দর্শনীয় স্থান
* ডাল হ্রদ
* নাগিন লেক
* জামা মসজিদ - ১৬৭৪ সালে নির্মিত জামা মসজিদ, শ্রীনগরের মসজিদগুলির মধ্যে সবচেয়ে প্রাচীনতম। চারটি কুন্ডলী, ৩৭০-টি স্তম্ভ ও প্রার্থনা সভার সমন্বয়ে গঠিত মসজিদটি ইন্দো-শারাসেনিক স্থাপত্যের এক নিদারুণ উজ্জ্বল দৃষ্টান্ত। মসজিদটির প্রতিটি স্তম্ভ হিমালয়ের সেডার (দারূবৃক্ষবিশেষ) কাণ্ডের একক খন্ডের দ্বারা নির্মিত। মসজিদটি তার ইতিহাসের ধারায় বহুবার বিপর্যস্ত ও পুনরুদ্ধার হয়েছিল। এটি ফ্রাইডে মসজিদ বা শুক্রবার মসজিদ নামেও পরিচিত।

File:Srinagar floating market.jpg|ডাল লেকে ভাসমান সবজির বাজার, ভারতে এই ধরনের একমাত্র বাজার
File:The Houseboats of Dal Lake.jpg|ডাল লেকের হাউজবোট
File:Wular scenic.jpg|উলার হ্রদের মনোরম দৃশ্য
File:India - Srinagar - 023 - Nishat Bagh Mughal Gardens.jpg| নিশার বাগ মুঘল উদ্যান 
File:Masbal.jpg|মানসবল হ্রদ
File:Chashme Shahi kashmir.jpg|চশমে শাহী (মুঘল গার্ডেন) কাশ্মীর
File:Shalimar Gardens, Kashmir.jpg|শালিমার বাগান
File:Bot garden lake.jpg|বট গার্ডেন হ্রদ
File:Hari Parbat Fort, Srinagar (5).jpg|হরি পার্বত দুর্গ
File:WLM@J&K-Pari Mahal.jpg|পরী মহল - শ্রীনগরে খিলানযুক্ত ছাদ


## যোগাযোগ

**[[শ্রীনগর আন্তর্জাতিক বিমানবন্দর]]**

## তথ্যসূত্র


বিষয়শ্রেণী:শ্রীনগর
বিষয়শ্রেণী:ভারতের মহানগর
বিষয়শ্রেণী:ভারতের কেন্দ্রশাসিত অঞ্চলের রাজধানী
বিষয়শ্রেণী:জম্মু ও কাশ্মীরের নগর
তিরুবনন্তপুরম

**তিরুবনন্তপুরম** (, ; ), পূর্বে নামে পরিচিত **ত্রিবন্দ্রম** (), ভারতের কেরল রাজ্যের রাজধানী। শহরটি মালাবার উপকূলে আরব সাগরের তীরে অবস্থিত। এখানে সুতি ও রেশমের তাঁত শিল্প এবং মোনাজাইট প্রক্রিয়াকরণ শিল্প আছে। ১৯৩৭ সালে এখানে কেরল বিশ্ববিদ্যালয় স্থাপিত হয়। ১৮শ শতকে দুর্গের ভেতরে নির্মিত একটি বিষ্ণু মন্দিরও রয়েছে এখানে। সবুজের সমারোহ দেখে মহাত্মা গান্ধী এটিকে ভারতের চিরসবুজ শহর আখ্যা দিয়েছিলেন। এখানে প্রায় সাড়ে ৭ লক্ষ লোকের বাস। এটি আয়তন ও জনসংখ্যার দিক থেকে কেরলের বৃহত্তম শহর। বৃহত্তর তিরুবনন্তপুরম পৌর এলাকাতে মোট ১০ লক্ষ লোকের বাস।

তিরুবনন্তপুরম শহরে কেরল ও কেন্দ্রীয় সরকারের বহু কার্যালয় আছে। এটি কেরলের রাজনৈতিক ও শিক্ষাকেন্দ্র। এখানে বিক্রম সারাভাই স্পেস সেন্টার, টেকনোপার্ক এবং ভারতের মহাকাশ বিজ্ঞান ও প্রযুক্তি ইন্সটিটিউট অবস্থিত।

## ধর্মীয় ঐতিহ্য
* পদ্মনাভস্বামী মন্দির - অনন্তশয্যায় বিষ্ণু মন্দির। বিশ্বের অন্যতম ধনী মন্দির।

## যোগাযোগ
* তিরুবনন্তপুরম আন্তর্জাতিক বিমানবন্দর - একক রানওয়ে বিশিষ্ট
* তিরুবনন্তপুরম সেন্ট্রাল - ভারতীয় রেলের দক্ষিণ অঞ্চলের একটি বিভাগীয় কেন্দ্র।

## খেলাধুলা
শহরের উত্তরভাগে অবস্থিত ৫৫,০০০ আসন বিশিষ্ট নবনির্মিত গ্রিনফিল্ড আন্তর্জাতিক স্টেডিয়াম শহরের মূল স্টেডিয়াম হতে চলেছে। এছাড়া শহরের মধ্যবর্তী চন্দ্রশেখারন নায়ার স্টেডিয়াম ও কেরল ইউনিভার্সিটি স্টেডিয়াম অন্যতম প্রধান স্টেডিয়াম।

## তথ্যসূত্র

বিষয়শ্রেণী:ভারতের রাজধানী শহর
বিষয়শ্রেণী:ভারতের পৌর এলাকা
বিষয়শ্রেণী:ভারতের পৌর নিগম
বিষয়শ্রেণী:তিরুবনন্তপুরম
বিষয়শ্রেণী:তিরুবনন্তপুরম জেলার শহর ও নগর
বিষয়শ্রেণী:কেরলের নগর
বিষয়শ্রেণী:ভারতের মহানগর
বিষয়শ্রেণী:ভারতের জনবহুল উপকূলীয় স্থান
বিষয়শ্রেণী:ভারতের বন্দরনগরী
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:কেরলের পর্যটন
পোর্ট ব্লেয়ার

**পোর্ট ব্লেয়ার** (), সরকারীভাবে শ্রী বিজয় পুরম, ভারতের আন্দামান ও নিকোবর দ্বীপপুঞ্জ নামক কেন্দ্রশাসিত অঞ্চলের রাজধানী। ব্রিটিশ নৌসেনা অফিসার লেফটেন্যান্ট আর্চিবাল্ড ব্লেয়ারের নামে এই দ্বীপের নামকরণ করা হয়। বঙ্গোপসাগরে অবস্থিত আন্দামান ও নিকোবর দ্বীপপুঞ্জের একমাত্র উল্লেখযোগ্য শহর। ভারতের মূল ভূ-খণ্ড থেকে নৌ ও বিমান পথে যোগাযোগ আছে। মূল ভূখণ্ডের চেন্নাই থেকে সমুদ্রপথে তিন-চার দিন এবং বিমান পথে দুই ঘণ্টা সময় লাগে। চেন্নাই ছাড়াও কলকাতা ও বিশাখাপত্তনম এর সাথে পোর্ট ব্লেয়ারের যোগাযোগ আছে। এখানে বেশ কয়েকটি যাদুঘর এবং একটি গুরুত্বপূর্ণ নৌ ঘাঁটি আই এন এস জারওয়া অবস্থিত। এছাড়া ভারতীয় বিমান বাহিনীর ও ভারতীয় উপকূল রক্ষীবাহিনীর ঘাঁটি পোর্ট ব্লেয়ারে অবস্থিত।  এখানে ব্রিটিশ উপনিবেশিক আমলের ভারতের স্বাধীনতা সংগ্রামীদের জন্য পৃথক কারাগার নির্মাণ করা হয়েছিল যা আজ স্বাধীনতা সংগ্রামের স্মারক হিসাবে সংরক্ষিত।

প্রধানমন্ত্রী নরেন্দ্র মোদীর ঘোষিত ভারতের ১০০ ‘স্মার্ট সিটির’ মধ্যে পোর্ট ব্লেয়ার অন্যতম।

## ইতিহাস
## জলবায়ু
এখানকার জলবায়ু ক্রান্তীয় মৌসুমি জলবায়ু। জানুয়ারি, ফেব্রুয়ারি মার্চ মাসে সারা বছর বৃষ্টিপাত হয়।

## তথ্যসূত্র

বিষয়শ্রেণী:১৭৮৯-এ ব্রিটিশ ভারতে প্রতিষ্ঠিত
বিষয়শ্রেণী:১৭৮৯-এ ভারতে প্রতিষ্ঠিত
বিষয়শ্রেণী:আন্দামান ও নিকোবর দ্বীপপুঞ্জের পর্যটন
বিষয়শ্রেণী:ভারতের কেন্দ্রশাসিত অঞ্চলের রাজধানী
মহারাষ্ট্র

**মহারাষ্ট্র** (, ; ) ভারতের পশ্চিম দিকের একটি রাজ্য।  মহারাষ্ট্র ভারতের দ্বিতীয় সর্বাধিক জনবহুল রাজ্য পাশাপাশি দ্বিতীয় সর্বাধিক জনবহুল দেশ মহকুমা। ১৯৬০ সালের ১ মে এই দ্বিভাষিক বোম্বাই রাজ্যকে বিভক্ত করে সংখ্যাগুরু মারাঠি-ভাষী মহারাষ্ট্র এবং গুজরাতি ভাষী গুজরাত গঠিত হয়েছিল। রাজ্যের রাজধানী মুম্বই, ভারতের সর্বাধিক জনবহুল শহুরে অঞ্চল। গোদাবরী এবং কৃষ্ণা রাজ্যের দুটি প্রধান নদী। মারাঠি সর্বাধিক বিস্তৃত ভাষা এবং এটি রাজ্যের সরকারী ভাষাও।

৩০৭,৭১৩ বর্গ কিমি  (১১৮,৮০৯ বর্গ মাইল) জুড়ে বিস্তৃত, এটি ভারতের অঞ্চল অনুসারে তৃতীয় বৃহত্তম রাষ্ট্র। মহারাষ্ট্রের পশ্চিমে আরব সাগর, দক্ষিণে কর্ণাটক ও গোয়া রাজ্য, দক্ষিণে পূর্বে তেলেঙ্গানা এবং উত্তরে ছত্তিশগড়, উত্তরে গুজরাত ও মধ্যপ্রদেশ এবং ভারতের কেন্দ্রীয় অঞ্চল  দাদরা ও নগর হাভেলি সীমানা রয়েছে। এবং উত্তর-পশ্চিমে দামান ও দিউ।

নাগপুর রাজ্য আইনসভার শীতকালীন অধিবেশন আয়োজন করে।  রাজ্যের তিনটি আন্তর্জাতিক বিমানবন্দর রয়েছে, ছত্রপতি শিবাজি মহারাজ আন্তর্জাতিক বিমানবন্দর (মুম্বই), ডাঃ বাবাসাহেব আম্বেদকর আন্তর্জাতিক বিমানবন্দর (নাগপুর), এবং পুনে বিমানবন্দর (লোহেগাঁও, পুনে)। রাজ্যে তিনটি রেলওয়ের সদর দফতর রয়েছে। মধ্য রেলপথ (ছত্রপতি শিবাজি মহারাজ টার্মিনাস), কোঙ্কন রেলওয়ে (সিবিডি বেলাপুর) এবং পশ্চিম রেলপথ (চার্চগেট)। রাজ্যের হাইকোর্ট যেমন- বোম্বাই হাইকোর্ট মুম্বইতে অবস্থিত।

ভারতীয় স্বাধীনতার পূর্বে মহারাষ্ট্রের কালানুক্রমিকভাবে সাতবাহন রাজবংশ, রাষ্ট্রকূট রাজবংশ, পাশ্চাত্য চালুক্য, দাক্ষিণাত্য, মুঘল এবং মারাঠা এবং ব্রিটিশরা শাসিত ছিল। এই শাসকদের রেখে যাওয়া ধ্বংসাবশেষ, স্মৃতিসৌধ, সমাধি, দুর্গ এবং উপাসনালয়গুলি রাজ্য জুড়ে বিস্তৃত। এই রাজ্যে ইউনেস্কোর দুটি ঐতিহ্যবাহী স্থান রয়েছে: অজন্তা ও ইলোরা গুহা। পুনে বেশ কয়েকটি সুপরিচিত শিক্ষা প্রতিষ্ঠানের উপস্থিতির কারণে 'প্রাচ্যের অক্সফোর্ড' নামে পরিচিত   দেশে সর্বাধিক সংখ্যক ওয়াইনারি এবং দ্রাক্ষাক্ষেত্র রয়েছে বলে নাসিক 'ভারতের ওয়াইন রাজধানী' নামে পরিচিত।

## ইতিহাস
বর্তমান এই রাজ্য পূর্বতন বোম্বে প্রদেশ-এর অন্তর্গত ছিল। ১৯৬০ সালে বোম্বে প্রদেশ বিভাজিত করে মহারাষ্ট্র ও গুজরাত এই দুই রাজ্য প্রতিষ্ঠিত হয়।

## ভৌগোলিক অবস্থান
এই রাজ্যটি  ভারতের পশ্চিমে অবস্থিত  এবং   এটি   ভারতের তৃতীয় বৃহত্তম রাজ্য।

## প্রশাসনিক বিভাগ
মহারাষ্ট্রের জেলাসমূহের তালিকা

মহারাষ্ট্রের ৩৬টি জেলা  ৬ টি বিভাগে ভাগ করা রয়েছে। যথা : 

## প্রধান শহরসমূহ
মুম্বই শহরটি ভারতের মোট চারটি মেট্রোপলিটান শহরের মধ্যে একটি। এ রাজ্যের অন্যান্য জনবহূল শহর **[[নাগপুর]]** ও **[[পুনে]]**।

## জনপরিসংখ্যান

এই রাজ্য ভারতের দ্বিতীয় জনবহুল রাজ্য (উত্তরপ্রদেশ-এর পর)। ভারতের সর্বাধিক নাগরিক বসতি এই রাজ্যে। এই রাজ্যের জনসংখ্যা ১১ কোটির অধিক।

## অর্থনীতি
এই রাজ্য আয়কর প্রদানে দেশের মধ্যে **সর্বোচ্চ** অবদান রাখে। প্রায় ৪.৩ লক্ষ কোটি রুপি আয়কর আদায় হয় এখানথেকে।

## শিক্ষাপ্রতিষ্ঠান
*ভারতীয় প্রযুক্তিবিদ্যা প্রতিষ্ঠান বোম্বে
*বিশ্বেশ্বরায়া জাতীয় প্রযুক্তিবিদ্যা প্রতিষ্ঠান
*সর্বভারতীয় চিকিৎসাবিজ্ঞান প্রতিষ্ঠান
*ভারতীয় তথ্য প্রযুক্তিবিদ্যা প্রতিষ্ঠান

## খেলাধুলা
### ক্রিকেট
ইন্ডিয়ান প্রিমিয়ার লিগ-এ মুম্বই ইন্ডিয়ান্স দল এই রাজ্যের প্রতিনিধিত্ব করে।

## পরিবহণ
### রেল
মধ্য রেল ও পশ্চিম রেল-এর সদর দপ্তর এই রাজ্যের মুম্বই শহরে অবস্থিত।

## তথ্যসূত্র

বিষয়শ্রেণী:ভারতের রাজ্য ও কেন্দ্রশাসিত অঞ্চল
বিষয়শ্রেণী:মহারাষ্ট্র
বিষয়শ্রেণী:১৯৬০-এ ভারতে প্রতিষ্ঠিত
বিষয়শ্রেণী:১৯৬০-এ প্রতিষ্ঠিত রাষ্ট্র ও অঞ্চল
পাঞ্জাব, ভারত

**পাঞ্জাব** (; ) উত্তর ভারতের একটি স্থলবেষ্টিত রাজ্য, যেটি পাঞ্জাব অঞ্চলের বৃহত্তর অংশ গঠন করেছে। উত্তরে জম্মু ও কাশ্মীর, পূর্বে হিমাচল প্রদেশ, দক্ষিণ ও দক্ষিণ-পূর্বে হরিয়ানা, দক্ষিণ-পশ্চিমে রাজস্থান, এবং পশ্চিমে পাকিস্তানের পাঞ্জাব ভারতের, পাঞ্জাবের সীমা নির্ধারণ করেছে। রাজ্যের রাজধানী চণ্ডীগড়ে অবস্থিত। এটি একটি কেন্দ্রশাসিত অঞ্চল এবং প্রতিবেশী রাজ্য হরিয়ানারও রাজধানী।

১৯৪৭ সালে ভারত বিভাজনের পরে, ব্রিটিশ ভারতের পাঞ্জাব প্রদেশ ভারত ও পাকিস্তানের মধ্যে বিভক্ত করা হয়। ১৯৬৬ সালে নতুন রাষ্ট্র গঠনের সঙ্গে ভারতীয় পাঞ্জাব বর্তমান পাঞ্জাব রাজ্য, পাশাপাশি দুটি নতুন রাজ্য হরিয়ানা ও হিমাচল প্রদেশে বিভক্ত হয়েছিল।

## প্রশাসনিক উপবিভাগ

পাঞ্জাব রাজ্যে ২২টি জেলা আছে যেগুলি মহকুমা,তহশীল এবং ব্লকে বিভক্ত করা হয়েছে।

*অমৃতসর
*বার্নালা
*বাঠিন্ডা
*ফিরোজপুর
*ফাজিলকা
*ফতেহগড় সাহিব (সারহিন্দ-ফতেহগড়)
*ফরিদকোট
*গুরুদাসপুর
*হোসিয়ারপুর 
*জলন্ধর 
*কাপুরথালা 
*পাঠানকোট

*লুধিয়ানা 
*মানসা 
*মোগা 
*এস এ এস নগর (মোহালি) 
*মুক্তসর 
*পাতিয়ালা 
*রূপনগর 
*সানগ্রুর
*শহীদ ভগৎ সিং নগর (নোয়াশহর) 
*তারন তারান 
ফাজিলকা এবং পাঠানকোট ২০১৩ সালে গঠন হবার পর জেলার মোট সংখ্যা ২২।

**বিভাগ:** পাঞ্জাবে মোট পাঁচটি বিভাগ হল পাতিয়ালা, রূপনগর, জলন্ধর, ফরিদকোট এবং ফিরোজপুর।

**তহশীল :** ৮২টি (২০১৫ সালে)

**উপ তহশীল** : ৮৭টি

মৌর ভাটিন্ডা জেলার সর্বশেষ তহশীল।                                          
মোহালি জেলাতে জিরাকপুর সর্বশেষ উপ-তহশীল।

পাঞ্জাব রাজ্যের রাজধানী চণ্ডীগড়, একটি কেন্দ্রশাসিত অঞ্চল। এটি হরিয়ানা, রাজ্যেরও রাজধানী। ভারতীয় পাঞ্জাবে ২২টি শহর এবং ১৫৭টি শহরাঞ্চল আছে।

## অর্থনীতি
পাঞ্জাব কৃষি ক্ষেত্রে অন্যতম অগ্রসর একটি রাজ্য। ২০১৫-১৬ সালের হিসেব অনুযায়ী চাল উৎপাদনে এই রাজ্য ভারতে ৩য় । প্রায় ১১.৮২ মিলিয়ন টন চাল উৎপাদন হয় যা ফিলিপিনের মোট উৎপাদনের সমতুল্য । 

## জনবসতি
মুখ্য শহরগুলি হল 
# লুধিয়ানা
# অমৃতসর
# জলন্ধর
# পাতিয়ালা
# ভাটিণ্ডা
# এস এ এস (মোহালি)

## শিক্ষা প্রতিষ্ঠান
রাজ্যের জলন্ধর-এ একটি ১৯৮৭ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।

## তথ্যসূত্র

বিষয়শ্রেণী:ভারতের রাজ্য ও কেন্দ্রশাসিত অঞ্চল
বিষয়শ্রেণী:পাঞ্জাব (ভারত)
বিষয়শ্রেণী:১৯৫৬-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৫৬-এ ভারতে প্রতিষ্ঠিত
বিষয়শ্রেণী:উত্তর ভারত
দাদরা ও নগর হাভেলি জেলা

**দাদরা ও নগর হাভেলি জেলা** (, , ) হল পশ্চিম ভারতের দাদরা ও নগর হাভেলি এবং দমন ও দিউ কেন্দ্রশাসিত অঞ্চলের একটি জেলা এবং প্রাক্তন একটি কেন্দ্রশাসিত অঞ্চল। জেলার সদর শহর সিলভাসা। দাদরা ও নগর হাভেলি জেলার নগর হাভেলি তালুক মহারাষ্ট্র ও গুজরাত রাজ্যের মধ্যে বিক্ষিপ্তভাবে অবস্থিত এবং দাদরা তালুক গুজরাতের মধ্যে অবস্থিত একটি ছিটমহল। জেলাটি দিউ জেলা থেকে ১০-৩০ কিলোমিটার দূরে অবস্থিত।

দমন ও নগর হাভেলি জেলা দমন গঙ্গা নদীর তীরে অবস্থিত। দাদরা ও সিলভাসা শহর দুটি নদীর উত্তর তীরে অবস্থিত। জেলার পূর্বদিকে রয়েছে পশ্চিমঘাট পর্বতমালা। অঞ্চলটি স্থলবেষ্টিত, যদিও আরব সাগর ও গুজরাতের পশ্চিম উপকূল এখান থেকে খুব দূরে নয়।

জেলাটির প্রধান ভাষা গুজরাতি, হিন্দি ও মারাঠি।

ইংরেজদের দূরে রাখতে ও মুঘলদের বিরুদ্ধে শক্তি সঞ্চয় করতে মারাঠিরা পর্তুগিজদের সঙ্গে বন্ধুত্ব করে ১৭৭৯ সালে একটি চুক্তি স্বাক্ষর করে। এই বন্ধুত্বচুক্তি অনুসারে, মারাঠা পেশোয়া ৭২টি গ্রাম নিয়ে গঠিত দাদরা ও নগর হাভেলি পরগনায় রাজস্ব সংগ্রহের অনুমতি দেন। তারও আগে জওহর ও রামনগরের হিন্দু রাজাদের পরাজিত করে কোলি সর্দারেরা এই অঞ্চলের দখল নিয়েছিল। মারাঠারা তাদের থেকে এই অঞ্চলটি দখল করে তাদের রাজ্যের অন্তর্ভুক্ত করে।

দাদরা ও নগর হাভেলি জেলার আয়তন ৪৯১ বর্গকিলোমিটার। ১৯৫৪ সালের ২ অক্টোবর এই অঞ্চলে পর্তুগিজ শাসনের অবসান ঘটে। গঠিত হয় স্বাধীন দাদরা ও নগর হাভেলি প্রশাসন। ১৯৬১ সালে আনুষ্ঠানিকভাবে দাদরা ও নগর হাভেলি ভারতে যোগ দেয় ও কেন্দ্রশাসিত অঞ্চলের মর্যাদা পায়।

## তথ্যসূত্র

বিষয়শ্রেণী:দাদরা ও নগর হাভেলি এবং দমন ও দিউয়ের জেলা
বিষয়শ্রেণী:ভারতের প্রাক্তন কেন্দ্রশাসিত অঞ্চল
বিষয়শ্রেণী:দাদরা ও নগর হাভেলি জেলা
বিষয়শ্রেণী:১৯৬১-এ ভারতে প্রতিষ্ঠিত
বিষয়শ্রেণী:এশিয়ায় প্রাক্তন উপনিবেশ
বিষয়শ্রেণী:সাবেক পর্তুগিজ উপনিবেশ
বিষয়শ্রেণী:দক্ষিণ এশিয়ার প্রাক্তন রাষ্ট্র
বিষয়শ্রেণী:১৯৬১-এ প্রতিষ্ঠিত রাষ্ট্র ও অঞ্চল
বিষয়শ্রেণী:ভারত–পর্তুগাল সম্পর্ক
বিষয়শ্রেণী:পর্তুগিজ ভারত
বিষয়শ্রেণী:ছিটমহল
দমন ও দিউ

**দমন ও দিউ** (গুজরাতিতে: દમણ અને દિવ *দামাণ্‌ আনে দিউ*, মারাঠিতে: दमण आणि दीव *দামাণ্‌ আণি দিউ*, ইংরেজিতে: Daman and Diu *ডামান্‌ অ্যান্ড্‌ ডিউ*) ভারতের প্রাক্তন কেন্দ্রশাসিত অঞ্চল।

## ইতিহাস
৪৫০ বছরেরও বেশি সময় ধরে আরব সাগর উপকূলে দমন (পর্তুগিজ: দামেসো) এবং দিউ উপকূলীয় ছিটমহলগুলি গোয়া এবং দাদরা এবং নগর হাভেলির মতো পর্তুগিজ ভারতের অংশ ছিল। ১৯৬১ সালের ১৯ ডিসেম্বর সামরিক বিজয়ের মাধ্যমে গোয়া, দমন ও দিউকে ভারত প্রজাতন্ত্রের অন্তর্ভুক্ত করা হয়। পর্তুগাল ১৯৭৪ সালের কার্নেশন বিপ্লবের আগে পর্যন্ত এই অঞ্চলগুলিকে ভারতীয় প্রজাতন্ত্রে সংযোজনের স্বীকৃতি দেয়নি।

গোয়া, দমন ও দিউ অঞ্চলটি ১৯৮৭ সাল পর্যন্ত একক কেন্দ্রশাসিত অঞ্চল হিসাবে পরিচালিত হয়, ১৯৮৭ সালে গোয়াকে রাজ্য করা হলেও দমন ও দিউকে পৃথক কেন্দ্রশাসিত অঞ্চল হিসাবে রাখা হয়। প্রতিটি ছিটমহল কেন্দ্রশাসিত অঞ্চলটির দুটি জেলার একটি নিয়ে গঠিত। দমন এবং দিউ সড়কপথে একে অপর থেকে প্রায় ৬৫০ কিলোমিটার দূরত্বে অবস্থিত।

## জনসংখ্যাতাত্ত্বিক
### সাক্ষরতা
২০১১ সালের আদম শুমারি অনুসারে দমন ও দিউর সাক্ষরতার হার ৮৭.১%, যা জাতীয় গড় ৭৪.০৪% এর চেয়ে বেশি। পুরুষ এবং মহিলাদের সাক্ষরতার হার যথাক্রমে ৯১.৫ এবং ৭৯.৫ শতাংশ।

### লিঙ্গ অনুপাত
২০১১ সালের আদমশুমারি অনুসারে, ভারতে সর্বনিম্ন মহিলা-থেকে-পুরুষের অনুপাত (প্রতি হাজার পুরুষের বিপরীতে ৬১৮ জন মহিলা) দমন ও দিউতে রেকর্ড করা হয়।  দমন জেলার নারী-থেকে-পুরুষের অনুপাত ছিল .৫৩৩ যা ছিল সমস্ত জেলাগুলির মধ্যে নিম্নতম।

### ধর্ম
দমন ও দিউয়ের সর্বপ্রধান ধর্ম হিন্দু ধর্ম । হিন্দু সম্প্রদায়ের মানুষ এখানে সংখ্যাগরিষ্ঠ ।  মুসলমানরা এই অঞ্চলে দ্বিতীয় বৃহত্তম ধর্মীয় গোষ্ঠী এবং এরপরে খ্রিস্টানরা রয়েছে।

## তথ্যসূত্র

বিষয়শ্রেণী:ভারতের প্রাক্তন কেন্দ্রশাসিত অঞ্চল
বিষয়শ্রেণী:১৯৮৭-এ ভারতে প্রতিষ্ঠিত
বিষয়শ্রেণী:২০১৯-এ ভারতে বিলুপ্ত
বিষয়শ্রেণী:ইংরেজি ভাষী দেশ ও অঞ্চল

বিষয়শ্রেণী:আরব সাগর
বিষয়শ্রেণী:সাবেক পর্তুগিজ উপনিবেশ
বিষয়শ্রেণী:পর্তুগিজ ভারত
বিষয়শ্রেণী:১৯৮৭-এ প্রতিষ্ঠিত রাষ্ট্র ও অঞ্চল
বিষয়শ্রেণী:ভারতের প্রাক্তন রাজ্য ও কেন্দ্রশাসিত অঞ্চল
বিষয়শ্রেণী:ভারত–পর্তুগাল সম্পর্ক
বিষয়শ্রেণী:প্রাক্তন ছিটমহল
জাতীয় রাজধানী অঞ্চল (ভারত)

**দিল্লি জাতীয় রাজধানী অঞ্চল** ভারতের একটি বিশেষ প্রশাসনিক অঞ্চল। এই সমন্বিত পরিকল্পনা অঞ্চলটি দিল্লি জাতীয় রাজধানী প্রশাসনিক অঞ্চল এবং পার্শ্ববর্তী অঙ্গরাজ্য হরিয়ানা, উত্তর প্রদেশ এবং রাজস্থান থেকেও বেশ কিছু জেলাকে অন্তর্ভুক্ত করে গঠন করা হয়েছে। অঞ্চলটির শাসনভার একযোগে কেন্দ্রীয় সরকার, ন্যাশনাল ক্যাপিটাল রিজিওন অফ দিল্লির নির্বাচিত সরকার এবং তিনটি মিউনিসিপাল কর্পোরেশনের (দিল্লি, দিল্লি ক্যান্টনমেন্ট ও নয়া দিল্লি) উপর ন্যস্ত।

দিল্লি জাতীয় রাজধানী অঞ্চল এবং সংশ্লিষ্ট জাতীয় রাজধানী অঞ্চল পরিকল্পনা বোর্ডটিকে ১৯৮৫ সালে সৃষ্টি করা হয়, যার উদ্দেশ্য ছিল অঞ্চলটির উন্নয়ন সাধন এবং অঞ্চলটিতে ভূমির ব্যবহার ও অবকাঠামোগত উন্নয়ন নিয়ন্ত্রণের জন্য সমন্বিত নীতিমালা (*harmonized policies for the control of land-uses and development of infrastructure*) প্রবর্তন করা। জাতীয় রাজধানী অঞ্চলের ভেতরে অবস্থিত গুরুত্বপূর্ণ শহরগুলির মধ্যে দিল্লি, গাজিয়াবাদ, ফরিদাবাদ, গুরুগ্রাম, নয়ডা এবং মীরাট অন্যতম।

জাতীয় রাজধানী অঞ্চলটি একাধারে গ্রামীণ ও শহুরে একটি অঞ্চল। এখানে নগরায়নের হার ৬২.৬%। মোট জনসংখ্যা ৪ কোটি ৬০ লক্ষেরও বেশি। এছাড়া এখানে পরিবেশগতভাবে স্পর্শকাতর বেশ কিছু এলাকা যেমন আরাবল্লি পর্বতমালা, অরণ্য, বন্যপ্রাণীর আবাসস্থল ও পাখীদের অভয়ারণ্য আছে।

অর্থনৈতিকভাবে দিল্লি জাতীয় রাজধানী অঞ্চল একটি শক্তিশালী অঞ্চল। দিল্লির সম্প্রসারিত নগর অঞ্চল, যেটি দিল্লি জাতীয় রাজধানী অঞ্চলের একটি অংশ, ২০১৫-২০১৬ অর্থবছরে ভারতের অর্থনীতিতে ৩৭ হাজার কোটি ডলার অবদান রাখে, যা মোট ভারতীয় অর্থনীতির ৪% (মোআউ-র ক্রয়ক্ষমতা সমতার হিসেবে)। 

## তথ্যসূত্র

বিষয়শ্রেণী:ভারতের অঞ্চল
বিষয়শ্রেণী:দিল্লির ভূগোল
পুদুচেরি (কেন্দ্রশাসিত অঞ্চল)

**পুদুচেরি** (, ,  পোঁদিশেরি, পূর্বনাম **পন্ডিচেরি**) হল ভারতের একটি কেন্দ্রশাসিত অঞ্চল। এটি একটি প্রাক্তন ফরাসি উপনিবেশ। চারটি অসংলগ্ন ছিটমহল বা জেলা নিয়ে গঠিত। অঞ্চলের নামকরণ হয়েছে বৃহত্তম পুদুচেরি জেলার নাম অনুসারে। একে "প্রাচ্যের ফরাসি রিভিয়েরা"ও বলা হয়। সেপ্টেম্বর, ২০০৬ নাগাদ ফরাসি নাম 'পন্ডিচেরি' বদলে তামিল নাম 'পুদুচেরি' রাখা হয়।

ভারতের ফরাসি উপনিবেশসমুহ নিয়েই এই কেন্দ্র শাসিত অঞ্চল গঠিত ৷ ১৯৫৪ সালের ১ নভেম্বর ফরাসি সরকার ভারতের সমস্ত উপনিবেশগুলি বিনাশর্তে ভারতের কাছে সমার্পন করেন ৷ ভারতের ইতিহাসে এই ঘটনাকে "ডি ফ্যাক্টো ট্রান্সফার অফ পন্ডিচেরি" বলা হয় ৷ পন্ডিচেরির বহু মানুষ ফরাসি নাগরিকত্ব গ্রহণ করেন। ফরাসি উপনিবেশগুলি হল চন্দননগর, কারাইকল, পুদুচেরি, মাহে এবং ইয়ানম। পরবর্তীকালে চন্দননগরের স্থানীয় মানুষের গণদাবী অনুযায়ী এটিকে পশ্চিমবঙ্গের অন্তর্ভুক্ত করা হয় ৷ বাকি চারটি উপনিবেশ নিয়ে পন্ডিচেরি কেন্দ্রশাসিত অঞ্চল গঠিত হয় ৷ ১ নভেম্বরকে এখানে স্থানীয় স্বাধীনতা দিবস বা "ডি ফ্যাক্টো মার্জার ডে" হিসাবে পালন করা হয়।

## অবস্থান
পুদুচেরি কেন্দ্রশাসিত অঞ্চলটি দক্ষিণ ভারতীয় উপদ্বীপে অবস্থিত। কেন্দ্রশাসিত অঞ্চলের পুদুচেরি জেলাটি উত্তরে তামিলনাড়ুর ভিলুপ্পুরম ও দক্ষিণে কডলুর জেলা দ্বারা; কারাইকল জেলাটি উত্তরে ময়িলাড়ুতুরাই, পশ্চিমে তিরুভারুর ও দক্ষিণে নাগপত্তনম জেলা দ্বারা; ইয়ানম জেলাটি অন্ধপ্রদেশের পূর্ব গোদাবরী জেলা দ্বারা এবং মাহে জেলাটি উত্তরে কেরালার কণ্ণুর ও দক্ষিণে কালিকট জেলা দ্বারা পরিবেষ্টিত।

## ধর্ম

## শিক্ষা প্রতিষ্ঠান
রাজ্যের কারাইকাল-এ একটি ২০১০ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।

## তথ্যসূত্র

বিষয়শ্রেণী:ভারতের কেন্দ্রশাসিত অঞ্চল
বিষয়শ্রেণী:১৯৬৩-এ ভারতে প্রতিষ্ঠিত
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:পুদুচেরি
বিষয়শ্রেণী:দক্ষিণ ভারত
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:১৯৬৩-এ প্রতিষ্ঠিত রাষ্ট্র ও অঞ্চল
বিষয়শ্রেণী:ভারতের রাজ্য ও কেন্দ্রশাসিত অঞ্চল
বিষয়শ্রেণী:ছিটমহল
ঝালকাঠি জেলা

**ঝালকাঠি জেলা** বাংলাদেশের দক্ষিণাঞ্চলের বরিশাল বিভাগের একটি জেলা বা অঞ্চল।
নদী বন্দরের জন্য ঝালকাঠি সবসময় ইউরোপীয়দের আকর্ষণ করেছে। ফলে বিভিন্ন সময়ে ইস্ট ইন্ডিয়া কোম্পানি, ডাচ ও ফরাসিরা এখানে ব্যবসা কেন্দ্র খুলেছিল। বাণিজ্যিক গুরুত্বের জন্য ঝালকাঠিকে দ্বিতীয় কলকাতা বলা হত।

## ইতিহাস
ঝালকাঠি পূর্বে পিরোজপুর জেলার অন্তর্ভুক্ত। ১ এপ্রিল ১৮৭৫ সালে ঝালকাঠি পৌরসভার গোড়াপত্তন হয়।  ব্রিটিশ শাসনামলে সেনাবাহিনী কর্তৃক কুলকাঠিতে ১৭ জন মুসলমান নিহত হন। স্থানীয় দাঙ্গা নিরসন ও শৃঙ্খলা প্রদানের জন্য ১৮৮২ সালে ঝালকাঠিতে একটি পুলিশ থানা স্থাপন করা হয়। নদী বন্দরের জন্য ঝালকাঠি সবসময় ইউরোপীয়দের আকর্ষণ করেছে। ফলে বিভিন্ন সময়ে ইস্ট ইন্ডিয়া কোম্পানি, ডাচ ও ফরাসিরা এখানে ব্যবসা কেন্দ্র খুলেছিল। বাণিজ্যিক গুরুত্বের জন্য ঝালকাঠিকে দ্বিতীয় কলকাতা বলা হত। কিছু স্থানীয় রাজাকার এর সহায়তায় ১৬ই জুন ১৯৭১ সালে পাক-হানাদার বাহিনী তাদের হত্যা করে। স্বাধীনতা লাভের পরে ১৯৭২ সালের ১ জুলাই ঝালকাঠি থানাকে পিরোজপুর  জেলার মহকুমায় উন্নীত করা হয়।   

## অবস্থান ও আয়তন
এ উপজেলার মোট আয়তন ৭৫৮.০৬ বর্গকিলোমিটার। ঝালকাঠি উপজেলার উত্তর ও পূর্বে বরিশাল জেলা, পূর্ব ও দক্ষিণে পটুয়াখালী জেলা  পশ্চিমে পিরোজপুর জেলা, দক্ষিণে বিষখালী নদী ও বরগুনা জেলা।

## প্রধান নদী
* কীর্তনখোলা নদী
* খায়রাবাদ নদী
* বিষখালী নদী
* সুগন্ধা নদী 
* ধানসিঁড়ি নদী,
* গাবখান নদী
* জাংগালিয়া নদী ও 
* বাসন্ডা নদী।

## প্রশাসনিক এলাকাসমূহ
thumb|ঝালকাঠি জেলার উপজেলা জিওকোড ম্যাপ

ঝালকাঠি জেলা ৪টি উপজেলা, ৪টি থানা, ২টি পৌরসভা, ৩২টি ইউনিয়ন, ৪০০টি মৌজা, ৪৪৯টি গ্রাম ও ২টি সংসদীয় আসন নিয়ে গঠিত।

### [[বাংলাদেশের উপজেলা|উপজেলাসমূহ]]
ঝালকাঠি জেলায় মোট ৪টি উপজেলা রয়েছে। উপজেলাগুলো হল:

### সংসদীয় আসন

## জনসংখ্যার উপাত্ত
২০১১ সালের আদমশুমারি অনুযায়ী ঝালকাঠি জেলার মোট জনসংখ্যা ৬,৮২,৬৬৯ জন। এর মধ্যে পুরুষ ৩,২৯,১৪৭ জন এবং মহিলা ৩,৫৩,৫২২ জন। মোট পরিবার ১,৫৮,১৩৯টি।

## শিক্ষা
২০২৪ তথ্য অনুযায়ী ঝালকাঠি জেলার সাক্ষরতার হার ৫৯.৪৪%।

## অর্থনীতি
প্রধান শস্য: ধান।

প্রধান ফল: আম, কলা, জলপাই,  কাঠাল তাল, লিচু, নারিকেল, আমড়া, পেয়ারা, পান।

শিল্প-কারখানা: বরফ কল, ময়দার কল, লবণ কারখানা, রাইস মিল, তেলের কল, বিড়ি কারখানা।

কুটির শিল্প: গামছা শিল্প, মৃৎশিল্প।

## ঐতিহাসিক স্থাপনা ও নিদর্শন
সুজাবাদ কেল্লা, ঘোষাল রাজবাড়ী, পুরাতন পৌরসভা ভবন, মাদাবর মসজিদ, সুরিচোরা জামে মসজিদ, ঝালকাঠি এন এস কামিল মাদ্রাসা, গাবখান সেতু, কীর্ত্তিপাশা জমিদার বাড়ি, শের-ই বাংলা ফজলুল হক ডিগ্রি কলেজ, বিনয়কাঠি, আটঘর নৌকা বাজার, ভীমরুলি ভাসমান পেয়ারা বাজার, পেয়ারা বাগান,কীর্তিপাশা জমিদার বাড়ি, মিঞা বাড়ির মসজিদ।

## স্বাস্থ্য কেন্দ্র

হাসপাতাল ২ টি, উপজেলা স্বাস্থ্য কমপ্লেক্স ৪ টি, ইউনিয়ন স্বাস্থ্য ও পরিবার পরিকল্পনা কেন্দ্র ২২ টি।

## উল্লেখযোগ্য ব্যক্তি
* আযীযুর রহমান কায়েদ - উপমহাদেশের প্রখ্যাত হাদী, ইসলামী চিন্তাবিদ, দার্শনিক, সমাজসংস্কারক, ধর্ম প্রচারক ও সংস্কারক।
* আবুল কাশেম ফজলুল হক - অবিভক্ত বাংলার প্রধানমন্ত্রী।
* কামিনী রায় - কবি
* তপন রায়চৌধুরী - গবেষক
* গোলাম মুস্তাফা - অভিনেতা
* শামসুদ্‌দীন আবুল কালাম - সাহিত্যিক
* ইসমাত জাহান - সাবেক রাষ্ট্রদূত
* আমির হোসেন আমু - সাবেক খাদ্য ও শিল্প মন্ত্রী
* শাহজাহান ওমর - রাজনীতিবিদ
* ওসমান হাদি - রাজনীতিবিদ ও সাংস্কৃতিক কর্মী

## আরও দেখুন
* বরিশাল বিভাগ
* বাংলাদেশের জেলাসমূহ
*কুলকাঠি হত্যাকাণ্ড

## তথ্যসূত্র

## বহিঃসংযোগ

* 
* ঝালকাঠি জেলার সরকারি ওয়েবসাইট  জেলা তথ্য বাতায়ন।

বিষয়শ্রেণী:বাংলাদেশের জেলা

বিষয়শ্রেণী:বরিশাল বিভাগের জেলা
.বিডি

**.বিডি** (**.bd**) বাংলাদেশের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। বাংলাদেশের ডাক ও টেলিযোগাযোগ মন্ত্রণালয়ের অধীন ডাক ও টেলিযোগাযোগ বোর্ড (বাংলাদেশ টেলিফোন এন্ড টেলিগ্রাফ বোর্ড) ".bd"-র নিবন্ধন ও ব্যবস্থাপনা নিয়ন্ত্রণ করে। 

## অধীনস্থ উপ ডোমেইন
এই মুহূর্তে বিটিসিএল যে সমস্ত উপ ডোমেইনের নিবন্ধন অনুমোদন করে তা হল:

এছাড়াও বর্তমানে আরও বেশ কিছু ডোমেইন যুক্ত করা হয়েছে এই তালিকায়। 

".bd"-র অধীন কোন ডোমেইন নিবন্ধন করতে হলে ডোমেইন নিবন্ধন পোর্টালে একাউন্ট খুলে আবেদন করতে হয়। আবেদন ফরমের সাথে নির্দিষ্ট পরিমাণ ফি জমা দিতে হয়। আবেদন ফরম, ফির অঙ্ক ও অন্যান্য তথ্য বিটিসিএল এর ওয়েব সাইটে পাওয়া যায়। এই মুহূর্তে বিটিসিএল অন্য কোন পক্ষের মাধ্যমে ডোমইন নিবন্ধন করতে দেয় না। .info.bd ছাড়া অন্যান্য গণ ডোমেইন এর মধ্যে নিবন্ধন করতে চাইলে ডেমেইন নামটি জাতীয় পরিচয়পত্র কিংবা ট্রেড লাইসেন্স এর নামের সাথে মিল থাকতে হবে।

নিবন্ধনকৃত ডোমেইনের তথ্য নিয়ে বিটিসিএল একটি হুইজ ডেটাবেস পরিচালনা করে।

## আরও দেখুন
* .বাংলা

## তথ্যসূত্র

* ইয়ানাতে .বিডি তথ্য
* বিটিসিএল

## বহিঃসংযোগ
* IANA .bd হুইজ তথ্য  
* .bd হুইজ পরিষেবা  
* .bd ডোমেইন সন্ধান  
* .bd ডোমেইন নিবন্ধন 

বিষয়শ্রেণী:বাংলাদেশের তথ্যপ্রযুক্তি
বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:বাংলাদেশে ইন্টারনেট
বিষয়শ্রেণী:বাংলাদেশে যোগাযোগব্যবস্থা
কাতল

**কাতলা** বা **কাতল** (বৈজ্ঞানিক নাম: Labeo ***catla***) হচ্ছে **Cyprinidae** পরিবারের *Catla* গণের একটি স্বাদুপানির মাছ। এ মাছ বাংলাদেশ ও ভারতে খুব জনপ্রিয়। এটি বাংলাদেশ ও ভারতের স্থানীয় মাছ।

## বর্ণনা
কাতলা মাছের দেহ মাথা,ধড় এবং লেজ নিয়ে গঠিত। এই মাছের মাথা দেহের অনুপাতে বড় এবং দেহ দৈর্ঘ্যের অনুপাতে বেশ চওড়া এবং দুই পাশ চ্যাপ্টা। আঁশ তুলনামূলকভাবে বড়। মাথা ও পৃষ্ঠ ধূসর, দেহের পাশে রুপালি এবং পেট সাদা। প্রাকৃতিক আবাসে এরা ১.৮০ মিটার লম্বা এবং ওজন ৪৫ কেজি পর্যন্ত হতে পারে।

## বিস্তৃতি
বাংলাদেশ, ভারত, নেপাল, পাকিস্তান ও মায়ানমার অঞ্চলে বেশি পাওয়া যায়। ভারতের সমুদ্রবেষ্টিত দ্বীপের নদীতে, শ্রীলঙ্কা এবং চীনে এদের অনুপ্রবেশ ঘটেছে। এটি নদী, পুকুর, বিল, হাওর, বাওর ইত্যাদি জলাশয়ের উপরিস্তরে বসবাসকারী মিষ্টি জলের মাছ।

## খাদ্য
কাতলা মাছ সাধারণত জলাশয়ের মধ্য ও উপরের স্তরে থাকতে পছন্দ করে। এরা সাধারণত প্রাণী প্লাংকটনের তুলনায় উদ্ভিদ প্লাংকটন বেশি খেয়ে থাকে। ক্রাসটেসিয়া, রটিফার, কীটপতঙ্গ, শৈবাল ও অন্যান্য জলজ উদ্ভিদ এদের প্রধান খাবার।

## প্রজনন
দুই বছরেই এরা প্রাপ্তবয়স্ক হয়ে থাকে। বর্ষাকালে প্লাবিত নদীতে (বিশেষত জলজ উদ্ভিদময় স্থানে) প্রজনন করে থাকে। এক প্রজনন ঋতুতে একটি মা মাছ প্রায় পনের থেকে ছাব্বিশ লক্ষ ডিম দিয়ে থাকে যা মাছের বয়স, দৈর্ঘ্য ও ওজনের এবং ডিম্বাশয়ের দৈর্ঘ্য ও ওজনের উপর নির্ভর করে কমবেশি হতে পারে। বর্তমানে এদের কৃত্রিম পদ্ধতিতে পুকুরে ডিম উৎপাদন করা হয়।

## চাষ পদ্ধতি
কাতল মাছের চাষ পদ্ধতি খুব সহজ। রুই জাতীয় অন্যান্য মাছের সাথে এই মাছ সহজেই চাষ করা যায়। এই মাছ খুব দ্রুত বৃদ্ধি পায়। গবেষণায় দেখা গেছে এই মাছ মাসে ৭.৫ থেকে ১০ মি.মি. লম্বা হয়। ধানক্ষেতে এদের বৃদ্ধি আরো বেশি। কারণ ধানক্ষেত সংলগ্ন শৈবাল এদের প্রিয় খাদ্য।
থাম্ব|

## রন্ধনপ্রণালী
ভাজা, ঝোল জনপ্রিয়। মাথা বড় বলে মুড়িঘণ্ট রান্নার জন্য বেশ উপযোগী।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:মিয়ানমারের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:পাকিস্তানের মাছ
বিষয়শ্রেণী:শ্রীলঙ্কার মাছ
বিষয়শ্রেণী:চীনের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
জেনারেল মোটর্স

**জেনারেল মোটর্স** **(জিএম)** () একটি মার্কিন গাড়ি নির্মাণকারী প্রতিষ্ঠান। প্রতিষ্ঠানটি ১৬ সেপ্টেম্বর ১৯০৮ সালে প্রতিষ্ঠিত এবং এর প্রধান অফিস মার্কিন যুক্তরাষ্ট্রের ডেট্রয়েটে অবস্থিত। গ্লোবাল ইন্ডাস্ট্রি সেলস্‌ এর পরিমাপ হিসেবে জিএম বিশ্বের সবচেয়ে বড় গাড়ি নির্মানকারী প্রতিষ্ঠান। ২০০৮ সালের হিসেবে জেনারেল মটরস বিশ্বের বিভিন্ন স্থানে ২,৬৬,০০০ কর্মচারী নিয়োগ দিয়েছে। প্রতিষ্ঠানটি এর গাড়ি এবং ট্রাক ৩৫টি দেশে তৈরি করে এবং বুইক, ক্যাডিলাক, সেব্রোলেট, জিএম দাইয়ু, জিএমসি, হোল্ডেন, হামার, অপেল, পন্টিয়াক, সাব, স্যাতুম, ভক্সাল এবং উলিং বিভিন্ন ব্রান্ডের নামে যেমন বিক্রি করে।

## কোম্পানি পরিদর্শন

## তথ্যসূত্র

## বহিঃসংযোগ

* gm.com, মোটর্স-এর  সরকারী ওয়েবসাইট
* GM wiki

বিষয়শ্রেণী:মার্কিন যুক্তরাষ্ট্রের কোম্পানি
বিষয়শ্রেণী:মার্কিন গাড়ি প্রস্তুতকারক
বিষয়শ্রেণী:ব্যাটারি চালিত বৈদ্যুতিক যানবাহন প্রস্তুতকারক
বিষয়শ্রেণী:মার্কিন যুক্তরাষ্ট্রের বৈদ্যুতিক যানবাহন প্রস্তুতকারক
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:মার্কিন যুক্তরাষ্ট্রের প্রতিরক্ষা কোম্পানি
বিষয়শ্রেণী:ডিজেল ইঞ্জিন নির্মাতা
বিষয়শ্রেণী:জেনারেল মোটরস
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:পুনঃপ্রতিষ্ঠিত কোম্পানি
এরিকসন

**এরিকসন** সুয়েডীয় টেলি যোগাযোগ সরঞ্জামাদি প্রস্তুতকারক প্রতিষ্ঠান। ১৮৭৬ সালে লার্স ম্যাগনাস এরিকসন এটিকে একটি টেলিগ্রাফ যন্ত্র মেরামত দোকান হিসেবে প্রতিষ্ঠা করেন। আগের বিংশ শতাব্দীতে, এরিকসন হস্তচালিত টেলিফোন এক্সচেঞ্জের বিশ্ববাজারে রাজত্ব করেছে কিন্তু স্বয়ংক্রিয় যন্ত্রের ক্ষেত্রে তেমন বিশেষ কিছু করতে পারেনি। পৃথিবীর বৃহত্তম হস্তচালিত টেলিফোন এক্সচেঞ্জ, যা সর্বদা একসাথে ৬০, ০০০ লাইন চালানো যায়, ১৯১৬তে মস্কোতে এরিকসনের দ্বারা বসানো করা হয়েছিল। ১৯৯০ দশকে, এরিকসন বসানো সেলুলার টেলিফোন সিস্টেমের ৩৫-৪০ শতাংশ বাজার শেয়ার ধরতে সক্ষম হয়েছিল।

## ইতিহাস

### প্রতিষ্ঠা

লার্স ম্যাগনাস এরিকসন তার তরুণ বয়সে একজন যন্ত্রপাতি তৈরীকারক হিসেবে টেলিফোনের সাথে সংশ্লিষ্ট হন। তিনি একটি প্রতিষ্ঠানে কাজ করতেন যেটা আরেকটি সুইডিশ কোম্পানি টেলিগ্রাফভারটেক এর জন্য টেলিগ্রাফ তৈরি করত। ১৮৭৬ সালে ৩০ বছর বয়সে কার্ল যোহান এন্ডারসন নামক বন্ধুর সহায়তায় তিনি টেলিগ্রাফ যন্ত্র সারাই এর কারখানা প্রতিষ্ঠা করেন। ১৮৭৮ সালে এরিকসন নিজেদের তৈরি টেলিকমিউনিকেশন (টেলি যোগাযোগ) যন্ত্র বাজারজাত শুরু করে। ১৮৭৮ সালে স্থানীয় টেলিফোন আমদানিকারক নুমা পিটারসন এরিকসনকে বিখ্যাত বেল টেলিফোন কোম্পানীর তৈরি কিছু যন্ত্র পরির্ধন করার কাজ দেয়। এর মাধ্যমে তিনি বেল এবং পরবর্তিতে জার্মানীর সিমেন্স কোম্পানীর টেলিকমিউনিকেশন যন্ত্রের সাথে পরিচিত হন। এরিকসন এদের নকশার উন্নয়ন করে নিজের তৈরি টেলিফোন প্রস্তুত করেন ১৮৭৯ সালে।

## তথ্যসূত্র

বিষয়শ্রেণী:সুয়েডীয় কোম্পানি
বিষয়শ্রেণী:ইলেকট্রনিক্স কোম্পানি
বিষয়শ্রেণী:১৮৭৬-এ প্রতিষ্ঠিত
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:নেটওয়ার্কিং হার্ডওয়্যার কোম্পানি
বিষয়শ্রেণী:সুয়েডীয় মার্কা
বিষয়শ্রেণী:টেলিযোগাযোগ যন্ত্রপাতি বিক্রেতা
বিষয়শ্রেণী:স্টকহোম ভিত্তিক কোম্পানি
ব্রাউন বিশ্ববিদ্যালয়

**ব্রাউন বিশ্ববিদ্যালয়** মার্কিন যুক্তরাষ্ট্রের প্রভিডেন্স, রোড আইল্যান্ডে অবস্থিত একটি বিশ্ববিদ্যালয়, এবং আইভি লীগের সদস্য। এটি ১৭৬৪ খ্রিস্টাব্দে রোড আইল্যান্ড কলেজ হিসেবে প্রতিষ্ঠিত হয়। এটি নিউ ইংল্যান্ড এলাকায় ৩য় প্রাচীনতম এবং মার্কিন যুক্তরাষ্ট্রের ৭ম প্রাচীনতম উচ্চতর শিক্ষাপ্রতিষ্ঠান। সারা দেশে এটিই প্রথম বিশ্ববিদ্যালয়, যাতে সব ধর্মাবলম্বী শিক্ষার্থীরা ভর্তি হতে পারে।

## ইতিহাস

## অ্যাকাডেমিকস

## অ্যাকাডেমিকস, প্রশাসন ও র‍্যাংকিং

## ক্যাম্পাস

## বিখ্যাত শিক্ষার্থী
* ক্রেগ মেলো

## বিখ্যাত শিক্ষক
*লিয়ন কুপার
*জর্জ স্টিগ্‌লার
*গৌর ক্ষ্যাপা

thumb|left|250px

## তথ্যসূত্র

## বহিঃসংযোগ

* Brown University
* Official Brown athletics site
* 

বিষয়শ্রেণী:মার্কিন বিশ্ববিদ্যালয়
বিষয়শ্রেণী:১৭৬৪-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
বস্টন

**বস্টন** বা **বোস্টন** (; pronounced ) মার্কিন যুক্তরাষ্ট্রের ম্যাসাচুসেটস অঙ্গরাজ্যের সবচেয়ে জনবহুল শহর এবং রাজ্যটির রাজধানী শহর।

মূল বস্টন শহরটির আয়তন  এবং এখানে প্রায় ৬ লক্ষ ৭৩ হাজার লোকের বাস। এটি মার্কিন যুক্তরাষ্ট্রের উত্তর-পূর্বে নিউ ইংল্যান্ড অঞ্চলের বৃহত্তম শহর। শহরটি একটি বৃহত্তর পৌর এলাকার অর্থনৈতিক ও সাংস্কৃতিক প্রাণকেন্দ্র, যার নাম বৃহত্তর বস্টন বা গ্রেটার বস্টন। বৃহত্তর বস্টন এলাকায় প্রায় ৪০ লক্ষ লোক বাস করে। এটি গোটা মার্কিন যুক্তরাষ্ট্রের ১০ম বৃহত্তম পৌর এলাকা।

বস্টন মার্কিন যুক্তরাষ্ট্রের সবচেয়ে প্রাচীন শহরগুলির একটি। ১৬৩০ সালে ইংল্যান্ড থেকে আগত পিউরিটান ঔপনিবেশিকেরা শমুট উপদ্বীপে শহরটি প্রতিষ্ঠা করে। মার্কিন বিপ্লব তথা মার্কিন স্বাধীনতা সংগ্রামের অনেকগুলি অতিগুরুত্বপূর্ণ ঘটনা এখানেই সংঘটিত হয়, যেমন বস্টনের গণহত্যা, বস্টন টি পার্টি, বাংকার হিলের যুদ্ধ এবং বস্টনের অবরোধ। যুক্তরাজ্য থেকে মার্কিনীদের স্বাধীনতা অর্জনের পর এটি দেশটির একটি গুরুত্বপূর্ণ বন্দর শহর ও শিল্পকারখানা শহর ছাড়াও শিক্ষা ও সংস্কৃতির অন্যতম কেন্দ্র হিসেবে আবির্ভূত হয়। ভূমি দখল এবং পৌর সংযোজন প্রক্রিয়ার মাধ্যমে এটি মূল উপদ্বীপ বা বস্টন নেক ছাড়িয়ে সম্প্রসারণ লাভ করে। শহরটির সমৃদ্ধ ইতিহাসের কারণে এখানে বহু পর্যটক বেড়াতে আসেন। বিশেষ করে ফ্যানুইল হল একাই প্রতি বছর ২ কোটিরও বেশি পর্যটককে আকৃষ্ট করে। মার্কিন যুক্তরাষ্ট্রের অনেক "প্রথম" স্থাপনা বস্টন শহরেই প্রতিষ্ঠিত হয়। যেমন মার্কিন যুক্তরাষ্ট্রের প্রথম সরকারী বিদ্যালয় (১৬৩৫), প্রথম পাতালরেল (ট্রেমন্ট স্ট্রিট সাবওয়ে, ১৮৯৭), এবং প্রথম নগর-উদ্যান (বস্টন কমন, ১৬৩৪).

বস্টন উচ্চতর শিক্ষার একটি আন্তর্জাতিক কেন্দ্র। এখানে আইন, চিকিৎসা, প্রকৌশন এবং ব্যবসার উপরে অনেক উচ্চমানের ও বিখ্যাত মহাবিদ্যালয় ও বিশ্ববিদ্যালয় আছে। উদ্ভাবন এবং নতুন ব্যবসা প্রতিষ্ঠার ক্ষেত্রে শহরটিকে বিশ্বের নেতৃত্বস্থানীয় একটি শহর হিসেবে গণ্য করা হয়; এখানে ২ হাজারেরও বেশি স্টার্ট-আপ (নতুন ব্যবসা প্রতিষ্ঠান) আছে। বস্টনের অর্থনৈতিক ভিত্তির মধ্যে আরও আছে অর্থসংস্থান, পেশাগত এবং ব্যবসায়িক সেবাসমূহ, জৈবপ্রযুক্তি, তথ্য প্রযুক্তি এবং সরকারী কর্মকাণ্ডসমূহ।

বস্টন শহরের পরিবারগুলি মার্কিন যুক্তরাষ্ট্রের মধ্যে গড়ে সবচেয়ে বেশি জনসেবামূলক কাজে অংশ নেয়। ব্যবসাপ্রতিষ্ঠান ও সংস্থাগুলি পরিবেশগতভাবে টেকসই প্রকৃতি ও বিনিয়োগের ক্ষেত্রে দেশের শীর্ষস্থানীয়। জীবনযাপনের জন্য বস্টন মার্কিন যুক্তরাষ্ট্রের সবচেয়ে ব্যয়বহুল শহরগুলির একটি। এর কারণ শহরে মধ্যবিত্ত শ্রেণীর উত্থান (gentrification)। তবে বিশ্ব বাসযোগ্যতার ক্রমে শহরটি এখনও উচ্চস্থানীয় অবস্থানে রয়েছে।

## তথ্যসূত্র

বিষয়শ্রেণী:বস্টন
বিষয়শ্রেণী:মার্কিন যুক্তরাষ্ট্রের শহর
বিষয়শ্রেণী:ম্যাসাচুসেটসের শহর
গগন হরকরা

**গগন হরকরা** বা **গগন চন্দ্র দাস** বাংলা লোকসঙ্গীতশিল্পী, সঙ্গীত রচয়িতা ও বিশিষ্ট বাউল গীতিকার। বাংলাদেশের জাতীয় সঙ্গীত *[[আমার সোনার বাংলা]]র* সুর রবীন্দ্রনাথ ঠাকুর সংগ্রহ করেছিলেন গগন হরকরার রচিত একটি গানের সুর হতে। জন্ম অধুনা বাংলাদেশের শিলাইদহের নিকটস্থ আড়পাড়া গ্রামে। পেশা ছিল শিলাইদহ ডাকঘরে চিঠি বিলি করা। রবীন্দ্রনাথের সঙ্গে তার বিশেষ অন্তরঙ্গতা ছিল এবং প্রায়ই দুজনে রসালাপ ও সঙ্গীত চর্চা করতেন। রবীন্দ্রনাথ তার গুণমুগ্ধ ছিলেন। রবীন্দ্রনাথের "*[[যে তোমায় ছাড়ে ছাড়ুক]]*" ও "*আমার সোনার বাংলা*" গান দুটি, গগন হরকরার যথাক্রমে "*[[ও মন অসাড় মায়ায় ভুলে রবে]]*" ও "*[[আমি কোথায় পাব তারে]]*" গান দুটির সুর ভেঙে রচিত হয়।

## জীবন
গগন হরকরা আনুমানিক ১৮৪৫ খ্রিঃ শিলাইদহের কসবার গোবরাখালি   গ্রামে জন্মগ্রহণ করেন। তার পিতা-মাতা সম্বন্ধে তেমন কোন তথ্য জানা সম্ভব হয়নি তবে তার একটি ছেলের নাম কিরণ চন্দ্র ছিল বলে জানা যায়।

## পেশা
গগন প্রথমে কৃষি কাজ করে জীবিকা নির্বাহ করতেন; পাশাপাশি তৎকালীন শিলাইদহের ডাক ঘরের ডাক হরকরা’র চাকরি করতেন।

## সৃষ্টিকর্ম
*ও মন অসাড় মায়ায় ভুলে রবে*, *আমি কোথায় পাব তারে* ।

## লালন ও রবীন্দ্রনাথের সাথে সাক্ষাৎ
গগন কার কাছ থেকে গানের দীক্ষা নিয়েছিলেন তা জানা সম্ভব হয়নি, তবে গগন লালনের গানের খুব ভক্ত ছিলেন। লালনও গগনের গান এবং গগনের সান্নিধ্য খুব পছন্দ করতেন।
গগনের গানের খুব ভক্ত ছিলেন কবিগুরু রবীন্দ্রনাথ ঠাকুর, তিনি গগনের কাছে গগন ও লালনের গান শুনতেন। গগনের গান *আমি কোথায় পাব তারে*র সুরে প্রভাবিত হয়ে রবীন্দ্রনাথ ঠাকুর *বাংলাদেশ* এর *জাতীয় সংগীত* লিখেছিলেন। রবীন্দ্রনাথ ঠাকুর *ডাকঘর* নাটকটি গগন হরকরার জীবন থেকে প্রভাবিত হয়ে লিখেছিলেন নাটকের *গগেন্দ্রনাথ ঠাকুর* চরিত্রটি তা প্রমাণ করে।

## তথ্যসূত্র

;গ্রন্থ
* ঠাকুর, রবীন্দ্রনাথ (সম্পাদক)। প্রবাসী (হারামনি)। বৈশাখ ১৩২২।
* দেবী, সরলা (সম্পাদক)। ভারতী (হারামনি)। ভাদ্র ১৩০২।

## বহিঃসংযোগ

* 

বিষয়শ্রেণী:১৮৪৫-এ জন্ম
বিষয়শ্রেণী:১৯১০-এ মৃত্যু
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাউল
বিষয়শ্রেণী:বাঙালি লেখক
বিষয়শ্রেণী:বাঙালি কবি
বিষয়শ্রেণী:হিন্দু সঙ্গীত পরিবেশনকারী
বিষয়শ্রেণী:বাঙালি পুরুষ কবি
বিষয়শ্রেণী:জাতীয় সঙ্গীত রচয়িতা
বিষয়শ্রেণী:কুমারখালী উপজেলার ব্যক্তি
বিষয়শ্রেণী:কুষ্টিয়া জেলার লেখক
বিষয়শ্রেণী:কুষ্টিয়া জেলার সঙ্গীতজ্ঞ
বৈশাখ

**বৈশাখ** হল বঙ্গাব্দ বা বাংলা সনের প্রথম মাস এবং শকাব্দ বা ভারতীয় রাষ্ট্রীয় পঞ্চাঙ্গের দ্বিতীয় মাস। এটি নেপালি পঞ্জিকা বিক্রম সম্বৎ ও পাঞ্জাবি নানকশাহি  পঞ্জিকার প্রথম মাস। গ্রেগরীয় বর্ষপঞ্জির এপ্রিল মাসের শেষার্ধ ও মে মাসের প্রথমার্ধ নিয়ে বৈশাখ মাস। বৈদিক পঞ্জিকায় এই মাসকে মাধব মাস এবং বৈষ্ণব পঞ্জিকায় একে মধুসূদন মাস বলে।

## ব্যুৎপত্তি
"বৈশাখ" শব্দটি এসেছে বিশাখা নামক নক্ষত্রের নাম থেকে। এই মাসে বিশাখা নক্ষত্রটিকে সূর্যের কাছে দেখা যায়।

## নববর্ষ
বৈশাখ মাসের প্রথম দিনটি হল বাংলা নববর্ষ। এই দিনটি বাংলাদেশে "পহেলা বৈশাখ" ও ভারতের পশ্চিমবঙ্গ, অসম ও ত্রিপুরা রাজ্যে "পয়লা বৈশাখ" নামে পরিচিত। বাংলাদেশ ও ভারতের উক্ত তিন রাজ্যে এই দিনটি বিভিন্ন সাংস্কৃতিক অনুষ্ঠান ও ধর্মীয় উৎসবের মধ্য দিয়ে পালিত হয়। এই দিনটিতে যাবতীয় ব্যবসায়িক কাজকর্ম শুরু হয়। ব্যবসায়ীরা এই দিন নতুন হালখাতা শুরু করেন। নতুন হালখাতা শুরু উপলক্ষে ব্যবসায়ীরা খদ্দেরদের মিষ্টি, উপহার ও বাংলা ক্যালেন্ডার বিতরণ করেন। কলকাতার কালীঘাট মন্দির ও দক্ষিণেশ্বর কালীবাড়িতে এই দিন প্রচুর পূণ্যার্থী পূজা দেন এবং ব্যবসায়ীরা লক্ষ্মী-গণেশ ও হালখাতা পূজা করেন।

## কালবৈশাখী
প্রথাগত দিক থেকে বৈশাখ মাস থেকে গ্রীষ্ম ঋতুর শুরু ধরা হয়। এই মাসে সন্ধ্যা বেলায় মাঝে মাঝে কালবৈশাখী ঝড় ওঠে। এই ঝড়ে মাঝে মাঝেই প্রচুর ক্ষয়ক্ষতি ঘটে।

## সাহিত্যে উল্লেখ
রবীন্দ্রনাথ ঠাকুরের গীতিসংকলন *[[গীতবিতান]]* গ্রন্থের প্রকৃতি পর্যায়ের গ্রীষ্ম উপপর্যায়ে "হৃদয় আমার ওই বুঝি তোর বৈশাখী ঝড়", "এসো এসো, এসো হে বৈশাখ", "ওই বুঝি কালবৈশাখী", "বৈশাখের এই ভোরের হাওয়া", "বৈশাখ হে, মৌনী তাপস" গানে বৈশাখ মাসের উল্লেখ পাওয়া যায়।

## উৎসব-অনুষ্ঠান
* ১ বৈশাখ - পহেলা বৈশাখ (বাংলা নববর্ষ), বাংলা দিবস (ভারতের পশ্চিমবঙ্গের রাজ্য দিবস)।
* ২৫ বৈশাখ - রবীন্দ্রজয়ন্তী (রবীন্দ্রনাথ ঠাকুরের জন্মদিন)।

## জন্ম
* ১ বৈশাখ - রাখালদাস বন্দ্যোপাধ্যায়, ইতিহাসবিদ
* ২ বৈশাখ - উল্লাসকর দত্ত, স্বাধীনতা সংগ্রামী
* ৩ বৈশাখ - অমৃতলাল বসু, সাহিত্যিক ও সংগীতজ্ঞ
* ৮ বৈশাখ - নবকৃষ্ণ ভট্টাচার্য, কবি ও শিশুসাহিত্যিক
* ৯ বৈশাখ - ড. জ্ঞানেন্দ্রনাথ মুখোপাধ্যায়, বিজ্ঞানী
* ১৩ বৈশাখ - শরচ্চন্দ্র পণ্ডিত (দাদাঠাকুর), রসসাহিত্যিক ও সংগীতজ্ঞ
* ১৯ বৈশাখ - সত্যজিৎ রায়, চলচ্চিত্র পরিচালক ও শিশুসাহিত্যিক
* ১৯ বৈশাখ - আনন্দময়ী মা, ধর্মগুরু
* ২১ বৈশাখ - প্রীতিলতা ওয়াদ্দেদার, স্বাধীনতা সংগ্রামী
* ২৫ বৈশাখ - রবীন্দ্রনাথ ঠাকুর, কবি ও সাহিত্যিক
* ২৬ বৈশাখ - গুরুসদয় দত্ত, ব্রতচারী আন্দোলনের প্রবর্তক
* ২৬ বৈশাখ - অতুলচন্দ্র গুপ্ত, সাহিত্যিক
* ৩১ বৈশাখ - মহর্ষি দেবেন্দ্রনাথ ঠাকুর, ব্রাহ্ম ধর্মনেতা

## মৃত্যু
* ২ বৈশাখ - অদ্বৈত মল্লবর্মণ, সাহিত্যিক
* ৩ বৈশাখ - প্রবোধকুমার সান্যাল, সাহিত্যিক
* ৪ বৈশাখ - বারীন্দ্রকুমার ঘোষ, স্বাধীনতা সংগ্রামী
* ৯ বৈশাখ - সত্যজিৎ রায়, চলচ্চিত্র পরিচালক ও শিশুসাহিত্যিক
* ১৩ বৈশাখ - শরৎচন্দ্র পণ্ডিত (দাদাঠাকুর), রস-সাহিত্যিক ও সংগীতজ্ঞ
* ১৩ বৈশাখ - রাজশেখর বসু (পরশুরাম), সাহিত্যিক
* ১৭ বৈশাখ - প্রফুল্ল চাকী, স্বাধীনতা সংগ্রামী
* ২৬ বৈশাখ - প্রমথনাথ বিশী, সাহিত্যিক
* ২৬ বৈশাখ - ড. জ্ঞানেন্দ্রনাথ মুখোপাধ্যায়, বিজ্ঞানী
* ২৯ বৈশাখ - সুকান্ত ভট্টাচার্য, কবি
* ৩১ বৈশাখ - ভূদেব মুখোপাধ্যায়, শিক্ষাবিদ
* ৩১ বৈশাখ - অসিতকুমার বন্দ্যোপাধ্যায়, গবেষক ও অধ্যাপক

## তথ্যসূত্র

## বহিঃসংযোগ

বিষয়শ্রেণী:বৈশাখ
বিষয়শ্রেণী:বাংলা পঞ্জিকার মাস
বিষয়শ্রেণী:নেপালি পঞ্জিকা
ভাওয়াইয়া

**ভাওয়াইয়া** মূলত বাংলাদেশের রংপুর এবং ভারতের পশ্চিমবঙ্গের কোচবিহারে ও আসামের গোয়ালপাড়ায় প্রচলিত এক প্রকার পল্লীগীতি। এসকল গানের বৈশিষ্ট্য হচ্ছে এ গানগুলোতে স্থানীয় সংস্কৃতি, জনপদের জীবনযাত্রা, তাদের কর্মক্ষেত্র, পারিবারিক ঘটনাবলি ইত্যাদির সার্থক প্রয়োগ ঘটেছে।

যেমন: গরুর গাড়ি চালক বা গাড়িয়ালকে উদ্দেশ্য করে বলছে -

আবার রংপুরের ঐতিহ্যবাহী চিড়িয়াখানা নিয়ে:

## ভাওয়াইয়া কথার উৎপত্তি
ভাওয়াইয়া কথাটির উৎপত্তি সম্পর্কে অনেক মতবাদ রয়েছে। ভাব(মনের অনুভূতি)>ভাও+ইয়া। অর্থাৎ, যে সমস্ত গানের মধ্য দিয়ে মনের অনুভূতি প্রকাশ করা হয়।

## উৎপত্তি
ভাওয়াইয়া গানের আকরভূমি রংপুর। বাংলাদেশের উত্তরাঞ্চলের নদী-নালা কম থাকায় গরুর গাড়িতে চলাচলের প্রচলন ছিল। আর গরুর গাড়ির গাড়োয়ান রাত্রে গাড়ি চলাবস্থায় বিরহ ভাবাবেগে কাতর হয়ে আপন মনে গান ধরে। উঁচু-নিচু রাস্তায় গাড়ির চাকা পড়লে তার গানের সুরে আধো-ভাঙ্গা বা ভাঁজ পড়ে। এই রকম সুরে ভাঙ্গা বা ভাঁজ পড়া গীতরীতিই 'ভাওয়াইয়া' গানে লক্ষণীয়। প্রেম-বিয়োগে উদ্বেলিত গলার স্বর জড়িয়ে যেরকম হয়, সেরকম একটা সুরের ভাঁজ উঁচু স্বর হতে ক্রমশঃ নিচের দিকে নেমে আসে। সুরে ভাঁজ পড়া ভাওয়াইয়া গানের স্বকীয় বৈশিষ্ট্য।

## চলচ্চিত্র

বাংলাদেশি চলচ্চিত্র পরিচালক শাহনেওয়াজ কাকলীর চলচ্চিত্র  'উত্তরের সুর' (Northern Symphony) ছবিতে একজন  ভাওয়াইয়া গায়কের জীবনচিত্র তুলে ধরা হয়। এখানে উত্তর বাংলাদেশের দারিদ্র্যের কারণে ধীরে ধীরে ভাওয়াইয়া গানের অবলুপ্তি তুলে ধরা হয়। চলচ্চিত্রটি ১৮তম কলকাতা আন্তর্জাতিক চলচ্চিত্র উৎসবে দেখানো হয়।

## বিশিষ্ট ভাওয়াইয়া শিল্পীগণ
*আব্বাসউদ্দিন আহমদ (*ভাওয়াইয়া সম্রাট* )
*প্রতিমা বড়ুয়া পাণ্ডে (*ভাওয়াইয়া সম্রাজ্ঞী)*
*কল্পনা পাটোয়ারী
*নায়েব আলী টেপু
*গঙ্গাচরণ
*আলাউদ্দীন সরকার
*কছিমউদ্দীন
*হরলাল রায়
*মহেশ চন্দ্র রায়
*রথীন্দ্রনাথ রায় 
*ভূপতি ভূষণ বর্মা (ভাওয়াইয়া ভাস্কর)
*ভুবন চন্দ্র রায়
*সফিউল আলম রাজা
*সুরেন বসুনিয়া
*গিদাল নজরুল ইসলাম
*বিষ্ণুপদ রায়
*নাদিরা বেগম
*স্বপ্না রায়
*মোস্তফা জামান আব্বাসী
*ফেরদৌসি রহমান আব্বাসী
*নাশিদ কামাল
*অংগরাগ মহন্ত
*জুবিন গাৰ্গ  প্রমুখ
*

## বিশিষ্ট ভাওয়াইয়া গীতিকার
*আব্বাস উদ্দিন (ভাওয়াইয়া সম্রাট)
*কছিম উদ্দিন (ভাওইয়ার যুবরাজ)

## উৎসব-অনুষ্ঠান
*মাটির গান* হিসেবে ব্যাপক পরিচিতি রয়েছে ভাওয়াইয়া গানের। সেখানেও পিঠে-পুলির উৎসবেও এ গানের প্রভাব পড়েছে। তেমনি একটি হলোঃ-

## আরও দেখুন
* ভাটিয়ালী
* বাউল
* বাংলা সঙ্গীত
* কছিম উদ্দিন

## তথ্যসূত্র

বিষয়শ্রেণী:ভাওয়াইয়া
বিষয়শ্রেণী:পল্লীগীতি
বিষয়শ্রেণী:বাংলা সঙ্গীত
বিষয়শ্রেণী:সঙ্গীতের ধারা
বিষয়শ্রেণী:বাংলাদেশের সঙ্গীত
বিষয়শ্রেণী:উত্তর বঙ্গের সংস্কৃতি
বিষয়শ্রেণী:বাংলাদেশী লোকসঙ্গীত
বিষয়শ্রেণী:ভারতীয় লোকসঙ্গীত